**Jannik Karvinen** (s. 17. toukokuuta 1986 Rødovre, Tanska) on tanskalainen jääkiekkoilija, joka pelaa kotimaassaan AL-Bank Ligaenin Rødovre Mighty Bullsissa. Hänen vahvuuksiaan ovat tekniikka ja pelintekeminen. Karvisen isä Heikki on suomalainen ja äiti tanskalainen.

Ura
---

### Seuraura

Karvinen aloitti uransa Rødovre Mighty Bullsissa, jossa hän pelasi ensimmäiset pääsarjaottelunsa jo 16-vuotiaana kaudella 2002–2003, jolloin Karvinen teki 13 runkosarja- ja viidessä playoff-ottelussa kolme syöttöpistettä. Kesken kauden 2003–2004 hän siirtyi Ruotsiin ja Malmö Redhawksin junioreihin. Karvinen voitti J20 SuperElitin hopeaa keväällä 2004.

Kaudeksi 2005–2006 Karvinen palasi Malmön J20-joukkueesta Rødovre Mighty Bullsiin. Hän voitti Danish Cupin vuonna 2008 ja keväällä 2009 AL-Bank Ligaen-pronssia. Kesäkuussa 2009 Karvinen teki vuoden mittaisen jatkosopimuksen Rødovren kanssa. Hän teki kaudella 2009–2010 läpimurtonsa AL-Bank Ligaenissa ja oli tehoilla 18+23=41 joukkueen paras pistemies. Karvinen jakoi liigan pistepörssin viidennen sijan Frederikshavn White Hawksin Jesper Jensenin kanssa, maalipörssin kuudennen sijan Nordsjælland Cobrasin Andreas Sabroen ja Morten H. Poulsenin kanssa sekä syöttöpörssin kymmenennen sijan AaB Ishockeyn Rasmus Olsenin kanssa.

Kauden 2010–2011 Karvinen pelasi Ruotsin I-divisioonan Kristiandstads IK:ssa, jonka paras maalintekijä Viktor Sundströmin kanssa sekä toiseksi paras pistemies Jens Svenssonin jälkeen hän oli tehoilla 25+20=45. Karvinen palasi taas kaudeksi 2011–2012 Rødovreen vuoden mittaisella sopimuksella. Hän teki AL-Bank Ligaenin yhden kauden piste-ennätyksen tehoilla 25+19=44, joilla Karvinen oli joukkueen paras maalintekijä ja toiseksi paras pistemies Andy Contoisin jälkeen. Hän sijoittui AL-Bank Ligaenin maalipörssissä kolmanneksi ja pistepörssissä viidenneksi neljän muun pelaajan kanssa.

### Maajoukkueura

Karvinen edusti Tanskaa alle 20-vuotiaiden I-divisioonan MM-kilpailuissa vuosina 2004 (A-lohkon hopeaa), 2005 (B-lohkon pronssia) ja 2006 (A-lohkon hopeaa). Alle 18-vuotiaiden MM-kilpailuissa hän pelasi vuosina 2003 ja 2004, joista ensimmäinen turnaus kului I-divisioonassa ja päättyi A-lohkon kultaan.

Muuta
-----

Karvisen pikkusisko on Suomen naisten maajoukkuepelaaja ja olympiamitalisti Michelle Karvinen. Kumpikaan sisaruksista ei puhu suomea. Heidän isänsä Heikki on valmentaja.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Rødovre Mighty Bulls | Tanska | 13 | 0 | 3 | 3 | 0 | 5 | 0 | 0 | 0 | 0 |
| 2003–2004 | Rødovre Mighty Bulls | Tanska | 32 | 2 | 5 | 7 | 6 | – | – | – | – | – | JMMd1 | 5 | 0 | 0 | 0 | 8 |
|  | Malmö Redhawks | SuperElit | 5 | 2 | 1 | 3 | 2 | 8 | 1 | 2 | 3 | 0 |
| 2004–2005 | Malmö Redhawks | SuperElit | 29 | 6 | 9 | 15 | 10 | 3 | 1 | 0 | 1 | 4 | JMMd1 | 5 | 2 | 1 | 3 | 8 |
| 2005–2006 | Rødovre Mighty Bulls | Tanska | 33 | 4 | 7 | 11 | 16 | 6 | 0 | 4 | 4 | 2 | JMMd1 | 5 | 1 | 0 | 1 | 2 |
| 2006–2007 | Rødovre Mighty Bulls II | Tanska-I | 9 | 14 | 5 | 19 | 14 | – | – | – | – | – |
|  | Rødovre Mighty Bulls | Tanska | 36 | 3 | 3 | 6 | 8 | 1 | 0 | 0 | 0 | 0 |
| 2007–2008 | Rødovre Mighty Bulls | Tanska | 45 | 3 | 17 | 20 | 22 | 7 | 0 | 0 | 0 | 6 |
| 2008–2009 | Rødovre Mighty Bulls II | Tanska | 1 | 0 | 0 | 0 | 0 | – | – | – | – | – |
|  | Rødovre Mighty Bulls | Tanska | 44 | 11 | 8 | 19 | 20 | 15 | 0 | 2 | 2 | 2 |
| 2009–2010 | Rødovre Mighty Bulls | Tanska | 36 | 18 | 23 | 41 | 45 | 6 | 5 | 5 | 10 | 4 |
| 2010–2011 | Kristianstads IK | Ruotsi-I | 41 | 25 | 20 | 45 | 14 | – | – | – | – | – |
| 2011–2012 | Rødovre Mighty Bulls | Tanska | 39 | 25 | 19 | 44 | 24 | 7 | 0 | 5 | 5 | 6 |
| 8 kautta | yhteensä | Tanska | 278 | 66 | 85 | 151 | 141 | 47 | 5 | 16 | 21 | 20 |

Lähteet
-------

* Jannik Karvinen The Internet Hockey Databasessa (englanniksi)
* Jannik Karvinen Eurohockey-sivustolla (englanniksi)
* Jannik Karvinen *Elite Prospects*. Everysport Media Group AB.  (englanniksi)

### Viitteet

1. ↑  #3 Jannik Karvinen Rødovre Mighty Bulls.  Arkistoitu 7.4.2012. Viitattu 16.1.2012. (tanskaksi)
2. 1 2  MTV3-STT: Michelle Karvinen naiskiekon Crosby?  3.4.2009. MTV3. Viitattu 16.1.2012.
3. ↑  Jalonen, Pekka: Maailman paras  4.1.2007. Iltalehti. Viitattu 16.1.2012.
4. 1 2 3 4  EliteProspects
5. ↑  Andreasen, Danny L.: 'Rødovredreng' klar for RMB  9.6.2009. Rødovre Mighty Bulls. Viitattu 16.1.2012. (tanskaksi)[vanhentunut linkki]
6. ↑  Karvinen i comeback hos Rødovre Mighty Bulls  11.5.2011. Rødovre Mighty Bulls. Viitattu 16.1.2012. (tanskaksi)[vanhentunut linkki]